Piccolo Villa | LekkeSlaap
Piccolo Villa is die ideale wegbreekplek vir 'n paartjie of 'n klein gesin. Hierdie luukse selfsorgeenheid is in St Helenabaai, net 10 m van die strand, op 'n privaat strandparadys geleë en beskik oor 'n veilige lapa en braai-area op die strand. Kom geniet ons sand-en-see-geheim aan die Weskus!
Die villa bestaan uit 1 en suite-slaapkamer met 'n koninggrootte-bed wat in 2 enkelbeddens omskep kan word en uitkyk oor die see. Die badkamer het 'n stort, wasbak en 'n toilet. Daar is nie 'n bad nie, maar 'n bababadjie kan voorsien word.
Die villa het 'n oopplan-uitleg met deure wat toegang bied tot 'n klein grasperk en dan direk op die strand uitloop. Die sitarea se rusbanke kan omskep word in enkelbeddens of gemaklike stoele met Cloud Nine-matrasse. Daar is ook 'n DStv met PVR en 'n DVD-speler. Al die slaapkamers en die sitarea is ingerig met lugversorging, en daar is 'n groot tafel in die kombuis- en sitarea vir uitspattige etes of om bordspeletjies by te speel.
Die villa is volledig ingerig met linne, vadoeke, bad- en strandhanddoeke. Daar is 'n privaat veranda langs die braai-area en 'n getypoel reg voor die villa. Privaatparkeerplek is beskikbaar.